న్యూఢిల్లీ : పెట్రోల్, డీజిల్ ధరల పెరుగుదల ప్రభావం టోకు ధరల సూచీ ఆధారిత ద్రవ్యోల్బణంపై పడింది. డిసెంబరు నెలలో డబ్ల్యుపిఐ ద్రవ్యోల్బణం 3.39 శాతానికి దూసుకుపోయింది. కూరగాయల ధరల తగ్గుదల ప్రభావం తటస్థమైపోయింది. దీంతో ఫిబ్రవరి ఎనిమిదో తేదీన ప్రకటించనున్న ద్రవ్యపరపతి విధానంలో ఆర్బిఐ సారథ్యంలోని ఎంపిసి వడ్డీరేట్లు తగ్గించే అవకాశం పరిమితంగానే ఉన్నట్టు విశ్లేషకులంటున్నారు. రిటైల్ ద్రవ్యోల్బణం మూడు సంవత్సరాల కనిష్ఠ స్థాయి 3.41 శాతానికి తగ్గినా డబ్ల్యుపిఐ ద్రవ్యోల్బణం పెరగడం గమనార్హమైన అంశం. నవంబరులో డబ్ల్యుపిఐ ద్రవ్యోల్బణం 3.15 శాతం ఉండగా 2015 డిసెంబరులో మైనస్ 1.06 శాతం వద్ద ఉంది. డిసెంబరు నెలలో కూరగాయల ధరలు 33.11 శాతం తగ్గాయి. కూరగాయల ధరలు తగ్గుముఖంలో ఉండడం వరుసగా ఇది నాలుగో నెల. ప్రధానంగా ఉల్లి ధర 37.20 శాతం తగ్గింది. డీజిల్ ధర 20.25 శాతం, పెట్రోల్ ధర 8.52 శాతం పెరగడంతో ఇంధనం, పవర్ విభాగంలో ద్రవ్యోల్బణం 8.65 శాతానికి చేరింది. ఆహార వస్తువుల్లో చక్కెర, బంగాళాదుంప, పప్పులు, గోధుమ ధరలు పెరిగాయి. చక్కెర ధర అత్యధికంగా 28.04 శాతం పెరిగింది. బంగాళాదుంప ధర 26.42 శాతం, పప్పుల ధర 18.12 శాతం పెరిగాయి. అయితే నవంబరు నెలతో పోల్చితే ఆహార వస్తువుల విభాగంలో ద్రవ్యోల్బణం 1.54 శాతం నుంచి మైనస్ 0.70 శాతానికి తగ్గింది. అంతర్జాతీయ విపణిలో క్రూడాయిల్ ధరల పెరుగుదలతో ఆర్థిక రంగంలో ద్రవ్యోల్బణ వత్తిడులు పెరిగాయని పరిశ్రమ వర్గాలంటున్నాయి. నిరంతరాయంగా పెరుగుతున్న క్రూడాయిల్ ధరలు, బలపడుతున్న డాలర్ కారణంగా పరిశ్రమపై ముడిసరకు ధరల వత్తిడి పడిందని, దీని వల్ల లాభదాయకత తగ్గిందని అసోచాం పేర్కొంది.
newdhilly : petrol, deasil dharala perugudala prabhaavam toku dharala suuchii aadhaarita dravyolbanampai padindi. disembaru nelalo dablyupi dravyolbanam 3.39 saataaniki doosukupoyindi. kuuragaayala dharala taggudala prabhaavam tatasthamaipoyindi. deentho fibravari enimido tedeena prakatinchanunna dravyaparapati vidhaanamlo arbi saarathyamlooni empisi vaddiiretlu tagginche avakaasam parimitamgaane unnattu vislaeshakulantunnaaru. retile dravyolbanam moodu samvatsaraala kanishta sthaayi 3.41 saataaniki taggina dablyupi dravyolbanam peragadam gamanarhamaina amsam. navambarulo dablyupi dravyolbanam 3.15 saatam undagaa 2015 decemberulo minus 1.06 saatam vadda undi. disembaru nelalo kuuragaayala dharalu 33.11 saatam taggaayi. kuuragaayala dharalu taggumukhamlo undadam varusagaa idhi naalugo nela. pradhaanamgaa ulli dhara 37.20 saatam taggindi. deasil dhara 20.25 saatam, petrol dhara 8.52 saatam peragadamtho indhanam, paver vibhaagamlo dravyolbanam 8.65 saataaniki cherindi. aahaara vastuvullo chakkera, bangaalaadumpa, pappulu, godhuma dharalu perigaayi. chakkera dhara atyadhikamgaa 28.04 saatam perigindi. bangaalaadumpa dhara 26.42 saatam, pappula dhara 18.12 saatam perigaayi. ayithe navambaru nelatho polchithe aahaara vastuvula vibhaagamlo dravyolbanam 1.54 saatam nunchi minus 0.70 saataaniki taggindi. antarjaatiiya vipanilo crudail dharala perugudalato aardhika rangamlo dravyolbana vattidulu perigaayani parisrama vargaalantunnaayi. nirantaraayamgaa perugutunna crudail dharalu, balapadutunna dalar kaaranamgaa parisramapai mudisaraku dharala vattidi padindani, deeni valla laabhadaayakata taggindani asocham perkondi.